RESOLUCIÓN do 18 de decembro de 2007 pola que se adxudican as axudas ás solicitudes que figuran como suplentes, na Resolución do 8 de novembro de 2007 pola que se adxudicaron as subvencións correspondentes á tecnoloxía de recursos enerxéticos e mineiros (REM), procedemento IN 827D, dos programas sectoriais de investigación aplicada, PEME I+D e I+D Suma do Plan Galego de Investigación, Desenvolvemento e Innovación Tecnolóxica (Incite), convocadas na Orde do 26 de abril de 2007 (Diario Oficial de Galicia do 15 de maio) modificada pola do 15 de outubro (Diario Oficial de Galicia do 28 de outubro) e se modifica a Resolución do 8 de novembro de 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/12/2007

Por Orde do 26 de abril de 2007 (DOG do 15 de maio) establécense as bases para a concesión, en réxime de concorrencia competitiva, das subvencións correspondentes aos programas sectoriais de investigación aplicada, PEME I+D e I+D suma do Plan Galego de Investigación, Desenvolvemento e Innovación Tecnolóxica (Incite) e se procede á súa convocatoria para o ano 2007. A mencionada convocatoria establece que os programas están dirixidos a diferentes tecnoloxías sectoriais entre as que figura a de recursos enerxéticos e mineiros (REM).
Por resolución da Consellería de Innovación e Industria do 8 de novembro de 2007 (DOG do 19 de novembro) adxudicáronse as subvencións correspondentes á mencionada tecnoloxía sectorial. No anexo IV da mencionada resolución recolléronse, por orde de prioridade, as solicitudes que foron consideradas como suplentes, no procedemento IN 827D (Proxectos de investigación de centros tecnolóxicos da Comunidade Autónoma de Galicia), e que configuran a lista de espera.
Producidos erros na valoración económica das solicitudes financiadas e existindo crédito axeitado e suficiente, unha vez resolta a convocatoria correspondente ao ano 2007, e tendo en conta as propostas elaboradas polas correspondentes comisións de selección, esta consellería, de acordo coa devandita resolución e tendo en conta o establecido nas bases da citada orde,
RESOLVE:
Primeiro.-Modificar o custo do proxecto, a porcentaxe e importe da subvención das axudas concedidas na Resolución de 8 de novembro de 2007, para a realización de proxectos de investigación de centros tecnolóxicos da comunidade autónoma aos proxectos que se indican no anexo I desta  resolución correspondentes ao procedemento IN 827D.
Segundo.-De conformidade co previsto no artigo 5 das bases da orde de convocatoria, incrementar o crédito disposto nas aplicacións orzamentarias e polas contías que se indican:
Ver referencia pdf "24700D006P038.PDF"
Terceiro.-Conceder as axudas para a realización de proxectos de investigación de centros tecnolóxicos da Comunidade Autónoma de Galicia aos beneficiarios que se relacionan no anexo II desta resolución, nas contías que se sinalan.
As axudas que se relacionan no anexo II comprenden a totalidade da subvención necesaria para a realización do proxecto, incrementada nun 15% destinado aos gastos institucionais que a súa execución supón ao organismo ao que pertence o investigador responsable.
Cuarto.-Para poder percibir as axudas correspondentes será preciso presentar, na data límite do 26 de decembro de 2007, a documentación indicada no artigo 6 do anexo II da Orde do 26 de abril de 2007 (DOG número 93 do 15 de maio).
Quinto.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Sexto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Sétimo.-Contra esta resolución, que esgota a vía administrativa, poderá interpoñerse, potestativamente, recurso de reposición ante o conselleiro de Innovación e Industria no prazo dun mes contado a partir do día seguinte ao da publicación desta resolución no Diario Oficial de Galicia, ou, directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de decembro de 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral de Investigación, Desenvolvemento
e Innovación
Ver referencia pdf "24700D007P039.PDF"